हिंदुस्तान अखबार के जरिए आयोजित 'हिंदुस्तान शिखर समागम' में विपक्ष के गठबंधन के सवाल पर भी राज बब्बर ने अपनी बात रखी. उन्होंने कहा, 'महागठबंधन किसी एक इंसान के खिलाफ नहीं है. बल्कि देश की सुरक्षा के लिए यह काफी जरूरी है. जब देश हित की बात आएगी तो सब लोग एक हो जाएंगे. इसमें तमाम राजनीतिक पार्टियां, संस्थाएं, व्यक्ति और व्यक्तित्व सब एक होंगे और वक्त आने पर देश की जनता बताएगी कि देश का नेता कौन होगा. वहीं अगर कांग्रेस पार्टी के अंदर की बात की जाए तो प्रधानमंत्री राहुल गांधी ही होंगे.'